Viborger Samler, 1841-09-20
Hs. Maj. Kongens Reise, der oprindelig var bestemt at foretages paa en meget tidligere Tid, men paa Grund af Hans Sygdom blev udsat, er nu bestemt til den 4de Octbr. (Aalb. Av.) Den Festlighed, som vi tidligere have anmeldt, at Beboerne af Lyngby og de nærmest liggende Sogne havde berammet, i Anledning af D. K. H. Kronprindsens og Kronprindsessens Formæling, at ville foranstalte ved Høisammes Ankomst til Sorgenfri Slot, men som hidtil var bleven udsat formedelst Hans Majestæts Sygdom, fandt Sted den 16de Sept., efter at Kronprindsen og Kronprindsessen den 15de Sept. om Aftenen vare ankomne til Sorgenfri. J Runddelen foran Jndkjørslen til Slottet var opført en smagfuldt decoreret Obelisk, paa hvis tvende Sider det danske og det strelitske Flag vajede og over hvilket et gyldent Kors og en blaa Stjerne vare anbragte (hvilke om Aftenen oplystes med couleurte Lamper); Obeliskens Fod og Forside vare udzirede med Agerdyrkningens og Søfartens Attributer saasom et Anker i naturlige Blomster, tvende overkorslagte Reg, ligesom ogsaa forskjellige Have- og Markfrugter vare anbragte saavel her som paa tvende smagfulde Trepieds, der stode paa hver Side. Foran og omkring denne Obelisk havde Bønder, Fiskere, Fabrikarbeidere og deres Børn forsamlet sig, iførte deres Høitidsdragter og smykkede med Blomster. Bønderne bare Leer, River, Meiereder osv., smagfuldt udpyntede med Blomsterquirlander; hvert Sogn havde sin Fane, ligesom ogsaa Arbeiderne fra Raadvaddams Fabrik førte en saadan; Fiskerne vare alle iførte hvide Beenklæder, korte blaa Trøier og lakerede Hatte, hvorpaa deres Bynavn var anbragt, ligesom Brug er hos Orlogsmatroser; de bare alle grønne Aarer, paa hvilke Enderne vare forgyldte, ligesom flere Dannebrogsfaner, og et smagfuldt Garn paa to forgyldte Stænger. Kl. 3, om Eftermiddagen, efterat en Deputation havde været opsendt til Slottet, begav Deres Majestæter samt Kronprindsen og Kronprindsessen med hele den øvrige kongelige Familie samt Suite sig ned til den forsamlede Mængde, af hvem de, saasnart de vare komne udenfor Slottet, bleve modtagne med et tre Gange gjentaget stormende Hurraraab. Efterat Pastor Høegh af Gjentofte havde med nogle hjertelige Ord tolket, hvorledes Landalmuen havde deelt hele Folkets Glæde over Deres Kongelige Høiheders Formæling og skildret med hvilken Længsel Omegnen havde imødeseet det Øieblik, da det ophøiede Par skulde ankomme til Sorgenfri, hvilken Ankomst desværre saalænge var bleven udsat ved vor dyrebare Konges Sygdom, blev en af Pastor Boye forfattet Sang afsjungen af den forsamlede Mængde, under hvilken det glæder os at indbefatte samtlige øvrige Medlemmer af den kongelige Familie, og et "Længe Leve udbragt for de Nyformælede og for Deres Majestæter Kongen og Dronningen. Hans Majestæt Kongen takkede de Tilstedeværende for den Kjærlighed, der vistes ham og hans "Søn og Svigerdatter, og yttrede med nogle hjertelige Ord, der gjorde et dybt Jndtryk paa Alle, hvorledes han takkede Gud for atter iaar at have velsignet Høsten og Søen, og at hans varmeste Ønsker kun omfattede Landets og hver enkelt Borgers Held og Lykke. Et stormende og mange Gange gjentaget "Leve blev derpaa atter udbragt for Kongen og hans hulde Dronning. Saasnart Deres Majestæter og de øvrige fyrstelige Personer atter vare komne op paa Slottet, defilerede Bønderne, Fiskerne, Fabrikarbeiderne og deres Børn, tilsammen nogle Tusinde i Tallet, op over Slots-Terrassen, hvor Deres Majestæter samt Kronprindsen og Kronprindsessen fra Balconen toge Toget i Øiesyn. J det Fiskerne kom foran Balconen afsang de en af Hr. P.F. Friis forfattet Sang, og et tusindfoldigt Hurra gjenlød atter. Hans Majestæt tolkede Fiskerne sin hjertelige Tak, og ønskede dem stedse god Medbør han talede derhos, medens Toget defilerede forbi, med sin sædvanlige huldrige Naade og Mildhed til de forskjellige Afdelinger af Toget og han yttrede blandt Andet oftere: "Lad mig nu see, at J more Eder godt i Aften og at J dandse dygtigt." Om Aftenen var Lyngby By illumineret og flere smukke Transparenter faaes. Hans Majestæt havde foranstaltet Slotshaven oplyst og ladet tvende Dandsepladse indrette for Festens Deeltagere, ligesom han og lod disse beværte med Smørrebrød, Punsch og Kaffe. Kl. 9 begave D. M. Kronprindsen og Kronprindsessen sig atter ned blandt Folket, saae paa de Dandsende og blev overalt hvor De viste Sig, modtagne med stormende Hurraraab. Dandsen vedvarede til Kl. 5 om Morgenen og den største Orden herskede hele Tiden. Mange Tusinde Tilskuere saavel fra Kjøbenhavn som fra Landet havde indfundet sig for at være Vidner til denne skjønne Fest, og vi tør vel uden Overdrivelse anslaae de Nærværendes Antal til 12 a 14,000. (Da.)